Vi har inden den 1. juli 2023 fået en tilladelse til en komité, men vi vil gerne have et medlem af komitéen udskiftet med en anden. Hvordan gør vi det?
I skal anmode Indsamlingsnævnets sekretariat om at få skiftet komitémedlemmerne ud. I skal samtidig indsende en erklæring fra de personer, som ønsker at indtræde og udtræde som komitémedlem. Det skal fremgå af disse erklæringer, at vedkommende ønsker at henholdsvis indtræde og udtræde som komitémedlem af indsamlingen. Disse erklæringer skal være underskrevet.